Public procurement notice: Contract Award Notice
Published: 2017-07-07
Buyer: Frederikssund Kommune
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45112710 | 45112730 | 45211000: Construction work for multi-dwelling buildings | 45212000: Construction work for leisure buildings
Estimated value: 765058000 DKK
Award criteria: The most economic tender

Technical requirements: Frederikssund Kommune har igangsat et udviklingsprojekt vedrørende en ny by — Vinge — beliggende i Frederikssund Kommune, der vil få et samlet grundareal på ca. 370 ha. Byen skal, når den er fuldt udbygget, rumme ca. 20 000 indbyggere og ca. 4 000 nye arbejdspladser, en ny S-togsstation, skole, daginstitutioner, idrætshaller, p-huse og andre offentlige faciliteter. Hertil kommer endvidere infrastrukturudbygning af området, bl.a. for så vidt angår vejnet, energiforsyning, grønne områder m.m.
Nærværende udbud omfatter salg af byggeretter i Vinge Centrum med tilhørende forpligtelse til bl.a. at etablere en ny S-togsstation, en ny landskabsbro, offentlige OPP-arealer, almene boliger, infrastruktur, spildevandsanlæg, gravearbejder for vandforsyning, private boliger, erhverv m.m.
Projektet udbydes i samarbejde mellem Frederikssund Kommune, Transport- og Bygningsministeriet v/Banedanmark, Boligselskabet Rosenvænget, Frederikssund Spildevand A/S og Frederikssund Vand A/S.
Frederikssund Kommune, Transport- og Bygningsministeriet v/Banedanmark, Boligselskabet Rosenvænget, Frederikssund Spildevand A/S og Frederikssund Vand A/S udbyder et samlet aftalekompleks. Der er tale om et fælles udbud, hvor Frederikssund Kommune gennemfører udbuddet på egne vegne og på de øvrige Ordregiveres vegne. Frederikssund Kommune er ansvarlig for gennemførelsen af den fulde udbudsproces.
Frederikssund Kommune ønsker at indgå en overordnet investeringsaftale vedr. gennemførelsen af Udviklingsprojektet med én tilbudsgiver.
I tillæg til Investeringsaftalen vil Ordregiverne indgå en overordnet samarbejdsaftale med vindende tilbudsgiver, og en række særskilte underaftaler, herunder 7 aftaler vedr. de 7 offentlige og almene dele af Udviklingsprojektet.
Underaftale 1: Aftalen vedrører tilbudsgivers køb af byggeretter i vinge Centrum samt berigtigelsen heraf.
Underaftale 2: OPP-aftale vedr. opførelse og tilrådighedsstillelse, herunder design, projektering, anlæg, udlejning, nærmere aftalt vedligeholdelse, forsyning og finansiering af de kommunale arealer beliggende i Vinge Centrum.
Underaftale 3: Totalentreprisekontrakt omfattende alle arbejder og leverancer i relation til landskabsbroen og infrastrukturen.
Underaftale 4: Aftalen omfatter detailprojektering inkl. CSM og opførelse af S-togstation med banetekniske anlæg. Underaftale 4 er en aftale mellem Transport- og Bygningsministeriet og Frederikssund Kommune, dog med det formål, at den vindende tilbudsgiver, i det omfang og på de vilkår, der fremgår af Underaftale 4, indtræder i alle Frederikssund Kommunes rettigheder og forpligtelser iht. aftalen i forbindelse med kontraktindgåelsen. Det vil således være den vindende tilbudsgiver, der indtræder i alle de rettigheder og forpligtelser, der på nuværende tidspunkt fremgår som pålagt Frederikssund Kommune.
Underaftale 6: Totalentreprisekontrakt vedr. etablering af spildevandsanlæg. Vindende tilbudsgiver skal etablere spildevandsanlæg i forbindelse med byggemodning og udviklingen af en del af Vinge Centrum.
Underaftale 7: En entreprisekontrakt vedr. gravearbejder i forbindelse med etablering af vandforsyning for Frederikssund Vand A/S.
Ordregiverne har iht. udbudslovens § 49 vurderet opdeling af Aftalekomplekset i delkontrakter, men har vurderet, at det af hensyn til de tekniske, praktiske, juridiske og økonomiske grænseflader er mest hensigtsmæssigt ikke at opdele Aftalekomplekset i delkontrakter.
Investeringsaftalen indeholder en række optioner på køb af byggeretter, som vindende tilbudsgiver kan udnytte, såfremt betingelserne for at udnytte optionerne er tilstede. Optionerne er køberetter og forkøbsretter.
Det understreges, at i det omfang, der på et senere tidspunkt skal opføres udbudspligtigt byggeri på områderne omfattet af køberetterne eller forkøbsretterne, skal dette ske under overholdelse af de til enhver tid gældende udbudsregler.


Winner: AP Ejendomme A/S
Award value: 765058000
Number of bids: 1